|  |
| --- |
| **PRIPREMA NASTAVNOG SATA** |
| **Nastavnik** | **Jelena Vranić Horvatiček** | **Broj sata 20** |
| **Nastavni predmet** | Priroda | **Razred: 5 a,b,c,d** | **Datum:**  |
| **Nastavna tema** | Čovjekove životne potrebe i prehrambene navike |
| **Nastavna sat** | Čovjekove životne potrebe |
| **Cilj:** : obrazložiti povezanost bioloških potreba čovjeka s njegovim misaonim i društvenim potrebama, opisati načine zadovoljavanja svoje potrebe svjesnim djelovanjem, zaključiti da čovjek zadovoljava svoje potrebe svjesnim djelovanjem, navesti nekoliko prava i obveza čovjeka u zajednici (obitelj, razredni odjel, domovina) |
| **Ključni pojmovi:** biološko (prirodno) biće, društveno (socijalno) biće, misaono biće |
| **Odgojni i socijalizirajući** **ciljevi i sadržaji:** pravilan stav prema čovjeku kao biološkom (prirodnom), društvenom i misaonom biću; promicati ljubav i ponos prema obitelji (dijete koje doživljava da se roditelji vole, uči da je obitelj zajednica ljubavi); poticati međusobno povjerenje i potrebu pomaganja drugima (snaga ljubavi ruši sve zapreke pa i one najveće); promicati vladanje sobom (prepoznavanje vlastitih emocija); promicati razumijevanje, uvažavanje drugih, suosjećanje, poštovanje različitosti; u potrazi za srećom – moje potrebe: ljubav – ljudi koje volim, sloboda – moji izbori, moć – stvari koje radim dobro, zabava – što činim iz zabave; ukazivati na važnost pridržavanja pravilnih prehrambenih navika; poticati na kulturu prehrane i pravilan odnos prema vlastitoj težini; etičko pitanje: jesti da bi se živjelo, a ne živjeti da bi se jelo |
| **Nastavne metode**: razgovor, demonstracija, usmeno izlaganje, rad s tekstom. |
| **Oblici rada**: Frontalni, individualni,  |

|  |  |  |  |
| --- | --- | --- | --- |
| **Razrada postignuća (ishoda)** | **Razingrađaa****ishoda** | **Zadatak/pitanje za provjeru usvojenosti ishoda** | **Razina****zadatka**  |
| ***1. Obrazložiti povezanost bioloških potreba čovjeka s njegovim misaonim i društvenim potrebama.*** |
| * 1. *Navesti zašto kažemo da je čovjek društveno biće.(GO)*
 | *R1* | *\*Zašto kažemo da je čovjek društveni biće?**\*Zašto je u životu čovjeka važno zajedništvo s drugim ljudima?* | *R1**R1* |
| * 1. *Opisati čovjeka kao misaono biće.*
 | *R2* | *\*Što čovjeka čini misaonim bićem?**\*Opiši jednu svoju životnu situaciju u kojoj se ponašaš kao misaono biće.* | *R1**R2* |
| * 1. *Obrazložiti povezanost bioloških potreba čovjeka s njegovim društvenim potrebama.*
 | *R2* | *\*Obrazloži tvrdnju : „Brigom za potomstvo čovjek zadovoljava svoje biološke i društvene potrebe.„* | *R2* |
| * 1. *Obrazložiti povezanost bioloških potreba čovjeka s njegovim djelovanjem kao misaonog bića.*
 | *R3* | *\*Navedi primjer na kojem je vidljivo da čovjek kao misaono biće mijenja okoliš radi zadovoljenja osnovnih bioloških potreba.* | *R3* |
| ***2. Opisati načine zadovoljavanja osnovnih životnih potreba.*** |
| * 1. *Navesti zašto čovjeka smatramo biološkim bićem.*
 | *R1* | *\*Zašto čovjeka smatramo biološkim bićem?**Koje životne potrebe čovjeka čine biološkim bićem?**\*Kako čovjek zadovoljava osnovne životne potrebe*? | *R1**R1**R1* |
| ***3. Zaključiti da čovjek zadovoljava svoje potrebe svjesnim djelovanjem.*** |
| * 1. *Objasniti da čovjek svjesnim djelovanjem kao misaono biće zadovoljava svoje potrebe.*
 | *R2* | *Zadovoljava li čovjek svoje potrebe svjesnim ili nesvjesnim djelovanjem? Obrazloži svoj odgovor .* | *R2* |
| ***4. Navesti nekoliko prava i obveza čovjeka u zajednici ( obitelj, razredni odjel, domovina ).*** |
| *4.1. Objasniti važnost života u zajednici. (GO)* | *R2* | *\*Zašto je za čovjeka bitan život u zajednici?**\*Prisjeti se priče „Preodgoj jaguarove kćeri“ i zaključi zašto je za čovjeka važan život u zajednici s drugim ljudima.* | *R1**R2* |
| *4.2. Ukazati na prava i obveze čovjeka u*  *zajednici. (GO)* | *R3* | *\*Koja su tvoja prava i obveze kao učenika / učenice ?**\*Opiši obveze roditelja prema djeci,a li i djece prema roditeljima?**\*Prema kojim članovima zajednice bismo trebali imati poseban odnos i odgovornost? Protumači svoj odgovor.* | *R1**R2**R3* |
| *4.3. Protumačiti zašto je nužno unutar svake*  *zajednice poštovati pravila ponašanja*  *koja vrijede u toj zajednici.(GO)* | *R3* | *\*Objasni na primjeru što bi se dogodilo kada se unutar neke zajednice ne bi poštovala pravila ponašanja.* | *R3* |

|  |
| --- |
| **TIJEK SATA** |
| **UVOD:****Učenici trebaju u bilježnicu zapisati 5 – 10 stvari koje smatraju važnim za život svakog čovjeka.****OBRADA NASTAVNOG SADRŽAJA:**PPT – Čovjekove životne potrebe***Koje osobine su zajedničke čovjeku i drugim živim bićima?*** ***Što je čovjeku potrebno za rast, razvoj i održanje života?*****Zaključiti da je****\*čovjek je BIOLOŠKO (PRIRODNO) BIĆE****\*za život treba vodu, hranu, kisik, toplinu, svjetlost****Jedan učenik na glas čita istinitu priču «Preodgoj jaguarove kćeri» o djevojčici koja je dio života provela u prašumi –Prilog 1*****Kako je djevojčica izgledala i kako se ponašala nakon što je pronađena u prašumi?******Zašto ju je poočim nakon mjesec dana odvojio od malog jaguara s kojim ju je pronašao?******Djevojčica iz priče se sa deset godina nije razlikovala od svojih vršnjaka.******Možeš li pretpostaviti po čemu bi se djevojčica razlikovala od ostalih desetogodišnjka da je umjesto sa dvije u prašumi pronađena sa deset godina?*****Zaključiti da je** **\*čovjek je DRUŠTVENO (SOCIJALNO) BIĆE****\*živi u zajednici s drugim ljudima (obitelj, razredni odjel, domovina, čovječanstvo...)****\*čovjek unutar zajednice ima prava, ali i obveze*****Koja su tvoja prava i obveze kao učenika/učenice?******Zašto je unutar neke zajednice važno poštovati pravila ponašanja?******Prema kojim članovima zajednice moramo iskazivati posebnu pažnju i poštovanje?*** **Učenici čitaju odlomak na 39. str u udžbeniku-Čovjek je misaono biće*****Što čovjeka čini misaonim bićem?******Navedi jednu svoju životnu situaciju kada se ponašaš kao misaono biće.*****Zaključiti da je:****\*čovjek je MISAONO biće****\*ima potrebu za: učenjem, usavršavanjem, izražavanjem** **kroz umjetnost...****\*mijenja i prilagođava prirodu svojim potrebama***- gledanje video isječka (Kindness Boomerang – „ One Day „)**- razgovor o važnosti razumjevanja, pomoći i potpore drugih ljudi***ZAVRŠNI DIO** (vježbanje, ponavljanje, provjeravanje)Ponoviti uz pomoć pitanja s PP prezentacije 1. Što čovjeka čini biološkim bićem?
2. Zašto kažemo da je čovjek društveno biće?
3. Koja je najvažnija zajednica za svakog čovjeka?
4. Kako nazivamo najveću zajednicu koju čine svi ljudi na Zemlji?
5. Objasni na primjeru što znači da čovjek unutar zajednice ima prava, ali i obveze.
6. Što čovjeka čini misaonim bićem?
 |
| **Zadaci za učenike****Odgovoriti na pitanja iz udžbenika str. 39 i radna bilježnica strana 36 i 37** |
| **Potrebno za pripremiti***LCD projektor, računalo, PowerPoint prezentacija**\* film: Kindness Boomerang – „ One Day „* *( www.youtube.com/watch?v=nwAYpLVyeFU, 15.1.2014. )* |
| **Bilješke TEMA GOO- -Ljudsko pravna dimenzija** |

|  |
| --- |
| **PLAN PLOČE**  |
| **\*čovjek je BIOLOŠKO (PRIRODNO) BIĆE****\***za život treba vodu, hranu, kisik, toplinu, svjetlost\*čovjek je **DRUŠTVENO (SOCIJALNO) BIĆE**\*živi u zajednici s drugim ljudima (obitelj, razredni odjel, domovina, čovječanstvo...)\*čovjek unutar zajednice ima prava, ali i obveze\*čovjek je **MISAONO** biće\*ima potrebu za: učenjem, usavršavanjem, izražavanjem kroz umjetnost...\*mijenja i prilagođava prirodu svojim potrebama |

***Preodgoj jaguarove kćeri PRILOG 1***

**PREODGOJ JAGUAROVE KĆERI**

(ulomci iz članka objavljenog 19.kolovoza 2007. u Jutarnjem listu)

Ovo je istinita priča o djevojčici koju je, kao posvojče jaguara, 1931. godine pronašao etnolog Jean Vaillard.

Imala je tada oko dvije godine. Zajedno s malom divljakušom koja je cvilila, otimala se, grizla i grebla svakoga tko bi joj se približio on je u civilizaciju donio i njezina malog „brata“ jaguara- jer oboje su ostali bez majke, ženke jaguara koju je ustrijelio u prašumi.

Djevojčica kojoj je Vaillard dao ime Marie-Yvonne kretala se četveronoške. Bila je vrlo mršava, s napuhanim rahitičnim trbuhom, tamnožute kože.

Kako je dospjela u prašumu, kako je postala posvojče jaguara, ostalo je nepoznato. Bilo kako bilo, djevojčicu je posvojila ženka jaguara kao posve malu bebu, o čemu su svjedočili i tragovi zubi na njezinu vratu: majka jaguar prenosila ju je onako kako mačke prenose svoju mladunčad.

Marie-Yvonne i Dick (kako su nazvali malenog jaguara) spavali su isprepletenih udova, grijući se međusobno. Samo su prvi dan odbijali hranu, a onda ih je glad primorala da prihvate što im je čovjek nudio. Pohlepno su se bacili na sirovo meso, pri čemu je prednjačio mali jaguar. Djevojčica je radije pila mlijeko.

Vaillard je znao da ne smije dugo odgađati preodgoj djevojčice i da će se ona osjećati i ponašati kao jaguar sve dok Dick bude uz nju. Zato ih je poslije mjesec dana odlučio razdvojiti : predao je malenog jaguara zoološom vrtu. Ona je tjednima poslije toga bila tužna. Dugo je odbijala hranu. Samo je sjedila u kutu i cviljela. Još se danima plašila svog poočima i njegove majke, no prigrlila je igračke kojima su je okružili.

Kako je s vremenom blijedilo njezino sjećanje na Dicka, tako se pomalo oslobađala. Opet se igrala s Vaillardom, a on ju je učio da sjedi uspravno (dotle je samo znala sjediti podbočena rukama). Vodeći ju za ruku, učio ju je prvim koracima. Učio ju je i govoriti. Usporedo s tim, djevojčica je privikavana na ljudski način prehrane.

Zahvaljujući pravilnoj njezi i dobroj hrani, razvijala se normalno. Vaillardu je bilo najvažnije da vidi napredak u razvoju njezine inteligencije. A on je bio očit. Dakako, najviše truda uloženo je u jezične vježbe, pa je mala Marie-Yvonne napokon progovorila , doduše nešto kasnije od djece nezine dobi, s navršene tri i pol godine. Prva riječ koju je izgovorila bila je „ mama „: tako se Vaillard (a za njim i ona) obraćao svojoj majci. Znanstvenikova se majka najviše od svih bavila djevojčicom iz prašume i ona ju je poslije cijeli život smatrala svojom majkom.

U šestoj godini djevojčica je imala riječnik koji je odgovarao njezinu uzrastu. U osmoj je godini krenula u osnovnu školu. Bila je među najboljim učenicima u razredu.

Kad joj je bilo dvanaest godina, Vaillard ju je odveo u zoološki vrt : ondje su se zaustavili pred kavezom u kojem je bio Dick. No djevojčica nije prepoznala jaguara (koji je sada bio posve odrastao i imao svoju družicu), a ni on nju.

Poslije srednje škole Marie-Yvonne je završila i studij etnologije, postavši desnom rukom svog poočima u njegovim istraživanjima. Tako je preskočila zid koji razdvaja život ljudi od života u životinjskoj zajednici – zahvaljujući, ponajprije, požrtvovnosti, strpljivosti, upornosti i dobroti svojih novih roditelja. Dakako, uspjeh je postignut zahvaljujući i tome što je djevojčica dovedena među ljude kao posve malo dijete.

Inače Vaillard je postupio pametno što nije dopusti da se oko slučaja „ jaguarove kćeri „ diže prašina : Marie-Yvonne je odrasla u tako potrebnom miru bez obilazaka nasrtljivih novinara (koji nisu ni doznali da je prve dvije godine provela među životinjama), ne znajući ni sama da je nekoć sisala mlijeko pomajke- jaguara.